section_heading: Prvi svjetski rat
paragraph_text: U kolovozu 1916. imenovan je novoformiranim LIII. korpusom koji je na Istočnom bojištu ušao u sastav Armijskog odreda Schlotz. Navedenim korpusom zapovijedao je do ožujka 1917. kada postaje zapovjednikom XXV. pričuvnog korpusa kojim je do tada zapovijedao Manfred von Richthofen. Zapovijedajući navedenim korpusom u sastavu Južne armije sudjeluje u zaustavljanju Kerenskijeve ofenzive. U studenom 1917. preuzima od Juliusa Riemanna zapovjedništvo nad VI. korpusom koji se nalazio u sastavu 8. armije, te je držao položaje na sjevernom dijelu Istočnog bojišta. Navedenim korpusom zapovijedao je sve do kraja rata. Tijekom zapovijedanja nad istim, u ožujku 1918., promaknut je u čin generala topništva.